Diari Oficial de la Generalitat Valenciana


Sumari del DOGV 3397, del 21-12-1998 (1998/10501)

RESOLUCIÓ de 22 d'octubre de 1998, de la Direcció General d'Indústria i Energia, per la qual s'autoritza la línia elèctrica a 132 kV, doble circuit E.S. ST Picassent, i es declara en concret la seua utilitat pública.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10914


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 22 d'octubre de 1998, de la Direcció General d'Indústria i Energia, per la qual s'autoritza la línia elèctrica a 132 kV, doble circuit E.S. ST Picassent, i es declara en concret la seua utilitat pública. [1998/X10423]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'autorització de la línia elèctrica a 132 kV, E.S. ST Picassent i la declaració en concret d'utilitat pública.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; el Decret 2.619/1966, de la mateixa data, sobre expropiació forçosa en matèria d'instal·lacions elèctriques; la Llei 40/1994, de 30 de desembre, d'Ordenació del Sistema Elèctric Nacional; el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública no s'hi han presentat al·legacions.
  
Atés que, amb data 29 de maig de 1998, la Conselleria de Medi Ambient formulà Declaració d'Impacte Ambiental en la qual s'estimava acceptable als únics efectes mediambientals, i sense perjudici de la prèvia obtenció de les autoritzacions sectorials que li siguen d'aplicació, el projecte de línia elèctrica a 132 kV, doble circuit, E.S. EM ST Picassent, al territori de Picassent (València), el promotor del qual és Iberdrola, SA, atenent allò que s'ha disposat en l'Estudi d'Impacte Ambiental i el compliment de les mesures protectores i correctores proposades en aquest i el compliment de les condicions que es recullen en la part dispositiva de la present resolució.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe emés per l'òrgan instructor de l'expedient.
  
Esta Direcció General d'Indústria i Energia, resol:
  
Primer
  
Autoritzar a Iberdrola, SA, la línia elèctrica aèria a 132 kV, E.S ST Picassent, les característiques principals de la qual són les següents:
  
- Tensió: 132 kV.
  
- Origen: línia de Silla a Millares-Alzira i Silla-Catadau.
  
- Final: ST Picassent.
  
- Longitud: 190 metres.
  
- Suports estructura metàl·lica.
  
- Conductor: dos circuits d'alumini de 281,1 mm² de secció (al 241,7 mm² + Ac 39,4 mm² ).
  
- 2 cables de terra, un d'acer galvanitzat de 50 mm² de secció i l'altre tipus OPGW amb fibres òptiques al seu nucli.
  
- Aïllament cadena deu aïlladors de vidre tipus U100 BS.
  
La finalitat que es persegueix és millorar el subministrament d'energia elèctrica de la zona.
  
Segon
  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre Expropiació Forçosa i Sancions en Matèria d'Instal·lacions Elèctriques i el seu reglament, d'aplicació segons el Decret 2.619/1966, de 20 d'octubre.
  
Tercer
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de sis mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
5. Condicions d'ordre mediambiental:
  
1. Instal·lació d'elements espantapardals en els cables de terra. Es col·locaran a portell de forma que hi haja un element espantapardals cada deu metres, entre els dos cables.
  
2. Si durant el procés d'instal·lació de la línia, es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, que adoptarà les mesures pertinents amb vista a la protecció i conservació.
  
Contra esta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'octubre de 1998.- El director general d'Indústria i Energia: José Luis Ramírez Sorribes.